Paghahanap ng Pangangalaga sa Bata (Child Care) PINAKAMAHALAGANG NATUTUNAN Tiyakin na ikaw ay kumportable sa sinumang pinag-iiwanan mo ang iyong sanggol - kahit na ito ay para sa mga ilang minuto lamang. Mga yaya Bago mo iwanan ang iyong sanggol sa isang bagong tagapagbigay ng pangangalaga - maging isang kaibigan, miyembro ng pamilya o yaya - maghanda sa pamamagitan ng: panonood sa kanilang hawakan at makipaglaro sa iyong sanggol pagtatanong kung paano nila pamamahalaan ang pag-iiyak o pagiging mabusisi panonood habang sila ay pinapakain at naglalagay ng lampin ng iyong sanggol pagpapaliwanag ng iyong ligtas na mga rutina sa pagtulog (tingnan ang Pagtulog) pagtatanong kung sila ay kumuha ng isang kurso sa pag-aalaga ng bata at pangunang lunas (first aid) • pagiging malinaw sa iyong mga Dapat Gawin at Hindi Dapat Gawin: ✔ Laging ilagay ang sanggol sa kanyang likod para sa pagtulog. ✔ Tingnan nang madalas ang sanggol habang siya ay natutulog. ✔ Kontakin ka kung mayroong mga problema. ✘ Huwag kailanman hampasin o kalugin ang sanggol. ✘ Huwag kailanmang iiwanan nang mag-isa ang sanggol sa mesang palitan, sa sofa, kama ng adulto o counter. ✘ Huwag initin ang bote ng sanggol sa microwave o sa kalan. Sa halip ay gamitin ang mainit-init na tubig sa gripo. Kapag dumating ang yaya, ipakita sa kanila kung saan nakatago ang mga bagay - kabilang ang listahan ng mga numerong pang-emerhensiya. Sabihin sa kanila kung saan ka pupunta, kailan ka babalik at kung paano ka maaabot. SUBUKAN ITO Gumawa ng isang listahan ng mga mahahalagang numero at panatilihin itong malapit sa telepono. Kabilang ang: Mga numerong pang-emerhensiya: 9-1-1 (bumbero, pulis, pagkontrol ng lason, ambulansiya) Mga hindi pang-emerhensiyang numero: • • doktor • matulunging kapitbahay • pinakamalapit na kamag-anak • taksi • HealthLink BC - 8-1-1 Sa tuktok ng listahan, isulat ang: • • • • numero ng Kard ng mga Serbisyo ng BC (BC Services Card) ng iyong sanggol iyong cell phone iyong buong pangalan at iyong sanggol iyong numero ng telepono sa bahay iyong tirahan KUWENTO NG PAMILYA Pagdating ni Jacob sa aming buhay ang aking kapareha at ako ay dumadaan sa isa't isa na parang mga zombie. Ang paggamit ng isang yaya paminsan-minsan ay nagpahintulot sa amin na muling kumonekta bilang isang mag-asawa. Lisensiyadong Pangangalaga sa Bata (Licensed Child Care) Kahit na hindi mo pa kakailanganin ang isang lisensiyadong tagapagbigay ng pangangalaga ng bata ng ilang panahon, mabuting ideya na magsimulang maghanap ng maaga. Nagbibigay ito ng oras upang makapaghanap ng isang pagpipilian na gagana para sa iyo at sa iyong pamilya. Para sa karagdagang impormasyon, kontakin: ang Sentro ng Serbisyo ng Pangangalaga sa Bata (Child Care Service Centre) (libreng-tawag sa 1-888-338-6622) Mga Sentrong Mapagkukunan ng Pangangalaga sa Bata at mga Sanggunian (ccrr.bc.ca) Mga lokasyon ng Service BC (libreng-tawag sa 1-800-663-7876) Mga Ahensiya ng Serbisyo sa Paninirahan ng Imigrante [Immigrant Settlement Service Agencies (issbc.org)] Tingnan ang Pangangalaga ng Bata sa mga Mapagkukunan na seksyon. KATUTURAN SA PERA Kung nag-iisip kang gumamit ng isang lisensiyadong tagapagbigay ng pangangalaga sa bata, maaaring ikaw ay makakuha ng tulong sa mga gastos ng pangangalaga sa bata. Tingnan ang Benepisyo sa Abot-kayang Pangangalaga ng Bata [Affordable Child Care Benefit (ACCB)], na nagbibigay ng hanggang $1,250 bawa't buwan tungo sa gastos ng pangangalaga ng bata. Maaari mong tantiyahin ang halaga ng pagpopondo gamit ang tagatantiya sa online sa myfamilyservices.gov.bc.ca/s/ estimator. Bisitahin ang website ng ACCB para sa impormasyon sa kung paano mag-aplay. 1